|  |
| --- |
| **VISPĀRĪGĀ VIENOŠANĀS Nr. SKUS 456/19-VV**  *par**medicīnas iekārtu servisa un tehnisko apkopju pakalpojumiem* |
| Rīgā, 2019.gada 13.septembrī |

**VSIA „Paula Stradiņa klīniskā universitātes slimnīca”**, reģ.Nr.40003457109, kuru, saskaņā ar statūtiem un 13.06.2018. valdes lēmumu Nr.62 (protokols Nr.23 p.1) “Par pilnvarojuma (paraksttiesību) piešķiršanu” pārstāv valdes priekšsēdētāja Ilze Kreicberga, (turpmāk - Pasūtītājs) no vienas puses, un

**SIA “Hydrox”**, reģistrācijas Nr. 45403032653, tās valdes priekšsēdētāja personā, kurš rīkojas uz statūtu pamata (turpmāk – Pakalpojuma sniedzējs), no otras puses, (visi kopā Puses un katrs atsevišķi - Puse), pamatojoties uz atklāta konkursa „Medicīnas iekārtu servisa un tehniskās apkopes pakalpojumi” (ID Nr. PSKUS 2019/68) rezultātiem un, saskaņā ar katra Piegādātāja atklātā konkursā iesniegto piedāvājumu, noslēdz šādu vispārīgo vienošanos (turpmāk – Vienošanās):

1. **Vienošanās priekšmets**
   1. Vispārīgā vienošanās nosaka kārtību, kādā tiek slēgti līgumi par atklātā konkursa “Medicīnas iekārtu servisa un tehniskās apkopes pakalpojumi”, ID Nr.PSKUS 2019/68 tehniskajā specifikācijā paredzētajām piegādēm.
   2. Ar Vienošanās parakstīšanu Pakalpojuma sniedzējam, kurš piedāvājis viszemāko cenu attiecīgajā iepirkuma priekšmeta pozīcijā, tiek piešķirtas tiesības slēgt iepirkuma līgumu ar Pasūtītāju par medicīnas iekārtu servisa un tehniskās apkopes pakalpojumu nodrošināšanu (turpmāk– Pakalpojums), saskaņā ar Pakalpojuma sniedzēja piedāvājumu attiecīgajā iepirkuma priekšmeta pozīcijā.
   3. Gadījumā, ja Pakalpojuma sniedzējs, ar kuru noslēgts iepirkuma līgums, nespēj vai atsakās veikt Vienošanās paredzēto Pakalpojumu, Pasūtītājs lauž Vienošanos un rīkojas saskaņā ar līguma 7.2.punktā noteikto.
   4. Vienošanās nosaka Pušu tiesības un pienākumus, kuri ir saistoši visā Vienošanās darbības laikā.
   5. Vienošanās lasāma kopā ar tās pielikumiem.
   6. Līgumi par konkrētu Pakalpojumu veikšanu, kuri noslēgti saskaņā ar Vienošanos, pēc to parakstīšanas kļūst par Vienošanās neatņemamu sastāvdaļu (turpmāk – Līgums).
2. **Vienošanās summa**
   1. Vienošanās maksimālā summa ir **25 000.00 EUR** (divdesmit pieci tūkstoši *euro* un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļu likmi.
   2. Vienošanās kopējā summa ietver visus Līguma pielikumā noteiktos un citus izdevumus (izņemot PVN) un nodevas, kas attiecināmi uz Vienošanās izpildi.
3. **Vienošanās darbības laiks un spēkā esamība**
   1. Vienošanās stājas spēkā tās abpusējas parakstīšanas brīdī un ir spēkā līdz īsākajam no šādiem termiņiem:
      1. līdz Vienošanās 2.1.punktā noteiktās summas izlietojumam;
      2. 48 (četrdesmit astoņus) mēnešus no Vienošanās spēkā stāšanās dienas.
   2. Ja Vienošanās darbības laikā netiek sasniegta Vienošanās 2.1.punktā noteiktā summa, Pusēm vienojoties tās darbības termiņš var tikt pagarināts uz laiku līdz 12 mēnešiem.
   3. Kādai no Pusēm ir tiesības jebkurā brīdī izbeigt Vienošanos, par to rakstiski vienojoties un nosūtot par to rakstisku paziņojumu uz otras Puses juridisko adresi 10 (desmit) kalendārās dienas iepriekš.
   4. Pusēm ir tiesības nekavējoties vienpusēji izbeigt Vienošanos, ja:
      1. kādai no Pusēm ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība;
      2. Pakalpojuma sniedzējs Vienošanās noslēgšanas vai tās izpildes laikā sniedzis nepatiesas vai nepilnīgas ziņas vai apliecinājumus;
      3. Pakalpojuma sniedzējs atkārtoti (Pasūtītājs 2 reizes atteicis pieņemt Pakalpojuma pieņemšanas – nodošanas faktu) veicis nekvalitatīvus vai nav veicis vispār Līgumā paredzētos pakalpojumus;
      4. Pasūtītājam zudusi nepieciešamība pēc Pakalpojuma;
      5. Pakalpojuma sniedzējs ir zaudēji iekārtu ražotāja autorizāciju;
      6. ja Vienošanās izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
      7. iestājušies apstākļi, kas apgrūtina vai padara neiespējamu šajā Līgumā noteikto saistību izpildi kādai no Pusēm;
      8. Pasūtītājs 30 (trīsdesmit) kalendārās dienas kavē noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Piegādātāja pretenzijas nosūtīšanas dienas uz Pasūtītāja juridisko adresi.
   5. Par vienpusēju atkāpšanos saskaņā ar Vienošanās 3.4.punktu, Puse paziņo otrai Pusei, nosūtot paziņojumu ar elektroniskā pasta starpniecību, izmantojot drošu elektronisko parakstu. Vienošanās uzskatāma par izbeigtu otrajā darba dienā pēc paziņojuma nosūtīšanas.
   6. Izbeidzot Vienošanos, vienlaicīgi tiek izbeigts uz Vienošanās pamata noslēgtais pakalpojuma līgums.
4. **Līgumu noslēgšana un izpildes kārtība**
   1. Līgumu Pasūtītājs slēdz ar Pakalpojuma sniedzējiem, saskaņā ar Vienošanās 1.pielikumu un tajā norādītājām cenām un izpildes noteikumiem.
   2. Slēdzot Līgumu, Pakalpojuma sniedzējs vienojas ar Pasūtītāju par Pakalpojuma veikšanu un tā noteikumiem.
   3. Pakalpojuma izpilde notiek saskaņā ar radušos nepieciešamību (piemēram – iekārtas remonta darbi, iekārtas ražotāja noteiktās apkopes). Pakalpojuma izpildi Pasūtītājs piesaka telefoniski, pa faksu, vai e-pastā saskaņā ar Līgumā norādītajiem Pakalpojuma sniedzēja kontaktiem.
   4. Gadījumā, ja Pakalpojuma sniedzējam ir savlaicīgi pieejama informācija par konkrētiem darbiem vai materiāliem, kuri nebūs pieejami Pakalpojuma izpildei, Pakalpojuma sniedzējam ir pienākums sniegt šādu informāciju Pasūtītājam, norādot, kādus tieši darbus nav iespējams veikt un laika posmu kurā šo pienākumu izpilde nav iespējama.
5. **Pušu saistības**
   1. Pakalpojuma sniedzējs apņemas veikt Pakalpojumu saskaņā ar Vienošanās un Līguma noteikumiem.
   2. Ja Pakalpojuma sniedzējs objektīvu iemeslu dēļ nevar pildīt Līgumā un tā pielikumos noteiktās saistības, Pakalpojuma sniedzējs par to informē Pasūtītāju Līguma 6.1.17.punktā noteiktajā kārtībā.
   3. Puses Vienošanās darbības laikā ievēro visu Vienošanās un Līgumā noteikto kārtību.
6. **Vienošanās grozījumi**
   1. Vienošanos var grozīt vai papildināt Pusēm rakstveidā vienojoties, pamatojoties uz Latvijas Republikas normatīvajiem aktiem un ievērojot Publisko iepirkumu likuma 61.pantā noteikto.
   2. Grozījumi ir nebūtiski, ja tie precizē Vienošanās vai uz tās pamata noslēgto Līgumu saturu atbilstoši faktiskajai situācijai vai precizē pārrakstīšanās vai gramatiskās kļūdas.
   3. Puses ir tiesīgas veikt grozījumus, ja Pakalpojuma sniedzēju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
   4. Jebkuri Pušu veiktie grozījumi tiek noformēti rakstveidā un kļūst par Vienošanās neatņemamu sastāvdaļu.
7. **Nepārvarama vara**
   1. Puses tiek atbrīvotas no atbildības par pilnīgu vai daļēju Vienošanās vai Līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc Vienošanās vai līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
   2. Par nepārvaramas varas apstākli nevar tikt atzīts Piegādātāja un citu iesaistīto personu saistību neizpilde vai nesavlaicīga izpilde.
   3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
   4. Ar rakstisku vienošanos Puses apliecina, vai nepārvaramas varas apstākļi traucē vai padara Vienošanās vai Līguma saistību izpildi par neiespējamu, kā arī izlemj saistību turpināšanas (vai izbeigšanas) būtiskos jautājumus, un vienošanos pievieno līgumam. Saistību turpināšanas gadījumā, Pusesapņemas saistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
   5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Vienošanās vai Līguma. Saistību izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.
   6. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši līguma 7.3.punktam.
8. **Strīdu izskatīšanas kārtība**
   1. Strīdus, kas Pusēm rodas saistību izpildes gaitā, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie Vienošanās. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.
   2. Jautājumos, kas nav tiešā veidā paredzēti Vienošanās vai Līgumā, Puses risina saskaņā ar spēkā esošajiem normatīvajiem aktiem.
9. **Citi noteikumi**
   1. Ja kāds no Vienošanās vai Līguma nosacījumiem zaudē spēku normatīvo aktu grozījumu rezultātā, Vienošanās un Līgums nezaudē spēku tā pārējos punktos un šajā gadījumā Puses piemēro noteikumus atbilstoši spēkā esošajiem normatīvajiem aktiem.
   2. Puses ir tiesīgas rakstveidā vienoties par Vienošanās termiņa pagarinājumu vai kopējās summas palielinājumu atbilstoši Publisko iepirkumu likumā noteiktajam.
   3. Puses apliecina un garantē, ka tām ir tiesības parakstīt Vienošanos un tās uzņemas visas ar Vienošanos noteiktās saistības un pienākumus. Gadījumā, ja Vienošanos parakstījusi persona bez paraksta tiesībām, tā uzņemas pilnu atbildību pret otru Pusi, tajā skaitā par radītajiem zaudējumiem, ja tādi radušies.
   4. Pasūtītāja vadītāja maiņa nevar būt par pamatu Vienošanās vai Līguma pārtraukšanai vai izbeigšanai. Gadījumā, ja notiek Pasūtītāja reorganizācija, Vienošanās un Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Pakalpojuma sniedzēju.
   5. Informācijas apmaiņa starp Pusēm var notikt arī izmantojot e-pasta saraksti, kas kļūst par Vienošanās vai Līguma neatņemamu sastāvdaļu.
   6. Puses nav tiesīgas nodot savas tiesības un saistības, kas saistītas ar Vienošanos un izriet no tā, trešajai personai.
   7. Gadījumos, kas nav paredzēti Vienošanās un Līgumā, Puses rīkojas saskaņā ar spēkā esošajiem normatīvajiem aktiem.
   8. Vienošanās teksts sagatavota latviešu valodā, uz 4 (četrām) lapām, visi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Pakalpojuma sniedzēja.
   9. Vienošanai tā noslēgšanas brīdī tiek pievienoti šādi pielikumi, kas ir neatņemamas tā sastāvdaļas:
      1. noslēgtie piegādes līgumi.
10. **Pušu juridiskās adreses un rekvizīti:**

|  |  |
| --- | --- |
| **Pasūtītājs:**  **VSIA “Paula Stradiņa klīniskās**  **universitātes slimnīca”**  Reģ. Nr. 40003457109  Pilsoņu iela 13, Rīga, LV-1002  Konta Nr. LV74HABA0551027673367  Banka: AS Swedbank  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_  I.Kreicberga | **Pakalpojuma sniedzējs:**  **SIA “Hydrox”**  Reģ. Nr. 45403032653  Biržu iela 24, Viesīte, LV - 5237  Konta Nr. LV96HABA0551032857039  Banka: AS Swedbank  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.Šepteličs |